Ein av tangabátunum hjá Stena Bulk, Sonangol Cazenga, liggur stillur í Meksikanska flógvanum, fangaður av revsitiltøkunum, sum USA hevur sett í verk ímóti Venesuela. Tangabátur hjá Stena Bulk fangaður av revsitiltøkum hjá USA Revsitiltøk, sum USA hevur sett í verk ímóti Venesuela, hava ført til, at fleiri tangabátar við ráolju frá Venesuela liggja stillir í Meksikanska flógvanum. Sambært Lloyd er ein av tangabátunum hjá Stena Bulk, Sonangol Cazenga, millum skipini, sum eru komin í amerikansku felluna. Sonangol Cazenga, sum er smíðað í 2017, var í ferð við at skipa inn við Puerto Jose-terminalin í Venesuela 20. januar og setti síðani kós móti USA. sigldi við vanligari ferð, til tangabáturin steðgaði miðskeiðis í Meksikanska flógvanum 31. januar. Har hevur hann ligið síðani. Til revsitiltøkini vórðu sett í verk fyri kortum, innflutti USA umleið 500.000 tunnur av ráolju úr Venesuela um dagin. Blaðið Søfart skrivar, at møguleikin fyri at eyka kostnaðir verða settir á olju frá venesuelska oljufelagnum, PDVSA, er stórur, tí bæði USA og Venesuela noyðast at finna aðrar samstarvsfelagar.